

Pielikums

Ādažu novada domes

20.12.2017. rīkojumam Nr. ĀND/1-10-1/17/70

Konkursa

**„Ziemassvētku noformējums 2017”**

**N O L I K U M S**

**I. Konkursa mērķis un uzdevumi**

1. Konkursa „Ziemassvētku noformējums 2017” (turpmāk – Konkurss) mērķis ir radīt svētku noskaņojumu Ādažu novadā, kā arī veicināt novada vizuālā tēla pilnveidošanu.
2. Konkursa uzdevumi ir:
	1. veicināt ielu, ēku fasāžu, ēku pagalmu, veikalu un iestāžu skatlogu, kā arī sabiedrisko objektu (turpmāk – Īpašums) rotāšanas tradīcijas nostiprināšanu Ziemassvētku laikā;
	2. aktivizēt uzņēmēju interesei izmantot vizuālā mārketinga komunikācijas formu – Ziemassvētku noformējumu.

**II. Konkursa rīkotājs**

1. Konkursa rīkotājs ir Ādažu novada dome (turpmāk – Dome), tās Attīstības un investīciju daļas personā.
2. Domes izpilddirektors izveido neatkarīgu Konkursa rezultātu izvērtēšanas komisiju vismaz 5 locekļu sastāvā (turpmāk – Komisija).
3. Konkursa balvu fondam un tā rezultātu vērtēšanai tiek izmanto Domes budžeta līdzekļus.
4. Domei ir tiesības balvu fondam piesaistīt ziedojumu līdzekļus.

**III.** **Konkursa izsludināšanas termiņi un dalības noteikumi**

1. Pieteikties Konkursam var līdz 2017.gada 27.decembrim, iesniedzot rakstisku pieteikumu (pielikums Nr.1) Klientu apkalpošanas centrā, Gaujas ielā 33A, Ādaži, Ādažu novadā, LV-2164, vai nosūtot to elektroniski uz adresi dome@adazi.lv. Pieteikumā norāda:
	1. informāciju par pretendentu:
		1. pretendenta - fiziskas personas - vārds, uzvārds, adrese, tālrunis;
		2. pretendenta - juridiskas personas - nosaukums, reģistrācijas numurs, adrese, pārstāvja (kontaktpersonas) vārds, uzvārds, tālrunis, e-pasta adrese;
	2. īpašuma, kurā atrodas svētku noformējums, adrese, īpašnieku.
2. Ja netiks saņemti vismaz 5 (piecu) pretendentu pieteikumi Konkursam, Komisija var ierosināt publiski pieejamu Īpašumu ar Ziemassvētku noformējumu dalību Konkursā.
3. Konkurss notiek no 2017.gada 30.novembra līdz 30.decembrim.
4. Konkursa vērtēšanas komisija Īpašumu noformējumus vērtē, iedalot pretendentus trīs kategorijās:
	1. pakalpojumu sniegšanas un tirdzniecības vietas – veikali, tirdzniecības centri un vietas, kafejnīcas, restorāni, aptiekas, sporta klubi, poliklīnikas, veselības centri, skaistumkopšanas saloni, viesnīcas, viesu nami, kempingi, tūrisma un apskates objekti, uzņēmumu, organizāciju biroju, ražošanas, noliktavu, u.c. telpas un tām piegulošā teritorija;
	2. kultūras, sporta un izglītības iestādes;
	3. privātās un daudzdzīvokļu ēkas, to priekšdārzi un piegulošā teritorija.
5. Domes iestādes var pieteikt dalībai Konkursā pašvaldības publiskās teritorijas daļas un ēkas.
6. Paziņojums par Konkursu tiek publicētsDomes informatīvajā izdevumā „Ādažu Vēstis”.
7. Konkursa nolikums tiek publicēts Domes mājaslapā [www.adazi.lv.](http://www.adazi.lv.)

**IV. Vērtēšana**

1. Komisija veic Īpašumu apskati dabā, iepriekš par to informējot īpašniekus. Apskate notiek no 27.decembra līdz 29.decembrim.
2. Komisija ir tiesīga filmēt un fotografēt Īpašumus, iegūstot tiesības izmantot videomateriālus un fotogrāfijas Konkursa noslēguma pasākumā un publicēt mēdijos.
3. Komisija izvērtē svētku rotājumus atbilstoši šādiem kritērijiem:

|  |  |  |
| --- | --- | --- |
| **N.p.k.** | **Kritēriji** | **Punkti** |
| 1. | Pirmais iespaids un atbilstība Ziemassvētku tematikai un noskaņai | 0-3 |
| 2. | Atbilstība iestādes/ēkas/uzņēmuma darbībai un/vai lietošanas mērķim  | 0-3 |
| 3. | Saderība ar arhitektonisko tēlu, apkārtējo vidi | 0-3 |
| 4. | Ideja un kompozīcija, pielietoto materiālu oriģinalitāte | 0-3 |
| 5. | Emocionālā iedarbība | 0-3 |
| **Maksimālais punktu skaits** | **15** |

1. Katrs Komisijas loceklis individuāli aizpilda un paraksta pretendentu vērtēšanas tabulu (pielikums Nr.2), kurā norāda katra svētku noformējuma atbilstību kritērijiem.
2. Aizpildītās pretendentu vērtēšanas tabulas Komisija apkopo (pielikums Nr.3), summējot individuālos vērtējumus. Ja vairākiem pretendentiem ir vienāds kopējais punktu skaits, tad noteicošs ir Komisijas locekļu vairākuma viedoklis. Ja vairākuma viedoklis netiek panākts, tad izšķirošais ir Komisijas priekšsēdētāja vērtējums.
3. Vērtējumu sniedz visi Komisijas locekļi, izņemot tos, kuru lēmums var ietekmēt viņu radinieku vai darījumu partneru personiskās vai mantiskās attiecības. Šie Komisijas locekļi to norāda Komisijas 1. sanāksmē un attiecīgajā vērtēšanā nepiedalās.
4. Komisijas lēmumu apstiprina Domes Attīstības komiteja.
5. Informācija par Konkursa rezultātiem tiek publicēta pašvaldības informatīvajā izdevumā „Ādažu Vēstis” un Domes mājaslapas [www.adazi.lv](http://www.adazi.lv) sadaļā „Pašvaldība” / „Konkursi” / „Atbalsta konkurss „Ziemassvētku noformējums”, pēc Attīstības komitejas attiecīgās sēdes.
6. Konkursa pirmo trīs vietu ieguvējus katrā nominācijā personīgi apbalvo ar dāvanu kartēm 2018.gada janvārī:
	1. 1.vieta - EUR 100;
	2. 2.vieta - EUR 50;
	3. 3.vieta - EUR 30.
7. Komisijai ir tiesības nepiešķirt godalgotas vietas, tā vietā piešķirot veicināšanas balvas, nepārsniedzot Konkursam paredzēto balvu vērtības kopējo summu.

Ādažu novada domes izpilddirektors G.Porietis

Pielikums Nr.1

Ādažu novada pašvaldības

Konkursa „Ziemassvētku noformējums 2017”

Vērtēšanas komisijai

**P I E T E I K U M S**

Es, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ vēlos pieteikt

 (pieteicēja vārds, uzvārds, tālruņa numurs)

Īpašumu\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 (īpašuma nosaukums)

kas atrodas Ādažu novadā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 (īpašuma adrese un īpašnieka vārds, uzvārds, kontaktinformācija)

dalībai Ādažu novada domes konkursā „Ziemassvētku noformējums 2017”.

Parakstot šo pieteikumu piekrītu konkursa noteikumiem, tai skaitā konkursa organizētāja tiesībām fotografēt pieteikto Īpašumu un iegūtos materiālus un fotogrāfijas izmantot noslēguma pasākumā un publicēt mēdijos.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraksts, paraksta atšifrējums)

2017.gada \_\_\_.\_\_\_\_\_\_\_\_\_\_\_\_\_\_\_\_\_\_.

Pielikums Nr.2

**Konkursa „Ziemassvētku noformējums 2017” vērtēšanas komisijas locekļa**

**INDIVIDUĀLAIS VĒRTĒJUMS**

**Īpašuma adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Atbilstības novērtējums**:

|  |
| --- |
| **Projekta atbilstība izvirzītajiem kritērijiem** (*Projekts tiek izvērtēts atbilstoši kritērijiem, piešķirot katram kritērijam noteiktu punktu skaitu un paskaidrojot izvēli.*) |
| **Nr.** | **Kritērijs** | **Punkti** | **Paskaidrojums** |
| **MAX** | **piešķirti** |
| 1 | Pirmais iespaids un atbilstība Ziemassvētku tematikai un noskaņai | 3 |  |  |
| 2 | Atbilstība iestādes / ēkas / uzņēmuma darbībai un/vai lietošanas mērķim | 3 |  |  |
| 3 | Saderība ar arhitektonisko tēlu, apkārtējo vidi  | 3 |  |  |
| 4 | Ideja un kompozīcija, pielietoto materiālu oriģinalitāte | 3 |  |  |
| 5 | Emocionālā iedarbība | 3 |  |  |
| **Kopējais punktu skaits** | 15 |  |  |
| **Vai pretendentu izvirzīt apbalvošanai?** (*Pamatot galvenos izvēles kritērijus, kas ņemti vērā, piešķirot maksimālo punktu skaitu*) |
|  |

|  |
| --- |
| **Konkursa vērtēšanas komisijas loceklis** |
| vārds, uzvārds: |  |
| amats: |  |
| paraksts: |  |
| datums: |  |

Pielikums Nr.3

**Konkursa vērtēšanas komisijas vizīte**

| **Nr.** | **Īpašums** | **Īpašnieka kontakti** | **Komisijas locekļu vērtējums** | **Punktu summa** |
| --- | --- | --- | --- | --- |
|  |  |  | **1** | **2** | **3** | **4** | **5** |  |
| 1. |  |  |  |  |  |  |  |  |
| 2. |  |  |  |  |  |  |  |  |
| 3. |  |  |  |  |  |  |  |  |
| 4. |  |  |  |  |  |  |  |  |
| 5. |  |  |  |  |  |  |  |  |
| 6. |  |  |  |  |  |  |  |  |
| 7. |  |  |  |  |  |  |  |  |
| 8. |  |  |  |  |  |  |  |  |
| 9. |  |  |  |  |  |  |  |  |
| 10. |  |  |  |  |  |  |  |  |
| 11. |  |  |  |  |  |  |  |  |

Konkursa vērtēšanas komisijas priekšsēdētājs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Konkursa vērtēšanas komisijas locekļi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ādažos, \_\_\_.\_\_\_\_. \_\_\_\_\_\_\_\_\_\_\_\_\_